label_title: 2008-as Formula–1 brazil nagydíj
label_desc: A brazil nagydíj volt a 2008-as Formula–1 világbajnokság szezonzáró futama, amelyet 2008. október 31-e és november 2-a között rendeztek meg a brazil Autódromo José Carlos Pace-en, São Paulóban. Ezen a versenyen dőlt el a 2008-as világbajnoki cím mind a versenyzők, mind a konstruktőrök között. Bár Felipe Massa megnyerte hazai futamát, Lewis Hamilton az 5. helyen ért célba, így egy pont előnnyel világbajnok lett. A dobogó második és harmadik fokára Fernando Alonso, valamint Kimi Räikkönen állhatott fel. A konstruktőrök bajnokságát a Ferrari nyerte.